b'\n_START_ARTICLE_\nL\xc3\xa1szl\xc3\xb3 Hunyadi\n_START_PARAGRAPH_\nL\xc3\xa1szl\xc3\xb3 Hunyadi (1433 \xe2\x80\x93 16. m\xc3\xa4rts 1457) oli Rumeenia p\xc3\xa4ritolu Ungari riigimees._NEWLINE_L\xc3\xa1szl\xc3\xb3 oli Ungari v\xc3\xa4ejuhi ja regendi J\xc3\xa1nos Hunyadi vanem poeg ja tulevase kuninga M\xc3\xa1ty\xc3\xa1s Hunyadi vend. Oma isa surma j\xc3\xa4rel 1456. aastal l\xc3\xa4ks ta t\xc3\xbclli uue Ungari regendi Celje Ulrichiga, kes \xc3\xbcritas teda ka tappa. L\xc3\xa1szl\xc3\xb3 tegevus osutus siiski edukamaks, sama aasta novembris lasi ta Ulrichi hukata ja et enamik Ungari \xc3\xbclikutest oli tema poolel, siis m\xc3\xa4\xc3\xa4ras noor kuningas Ladislaus Postumus ta esialgu koguni riigi regendiks. Kuid tema l\xc3\xa4hikond oli Ulrichi-meelne ja 1457. aasta alguses L\xc3\xa1szl\xc3\xb3 vangistati, m\xc3\xb5isteti s\xc3\xbc\xc3\xbcdi kuningavastases vanden\xc3\xb5us ja hukati 16. m\xc3\xa4rtsil.'